**Prioritatea 4 – Investiții în infrastructuri spitalicești[[1]](#footnote-1)**

**Anexa 2: Criterii de evaluare tehnică și financiară - aplicabil proiectelor cu investiții în infrastructură (pentru care este necesară autorizație de construcție)**

| **Criterii de evaluare și selecție** | **Aspecte de verificat** | **Documente doveditoare** | **Maxim** | **Minim** |
| --- | --- | --- | --- | --- |
| **Criteriul 1. Relevanța, oportunitatea** **și contribuția proiectului la realizarea obiectivului specific FEDR** *Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR)* | |  | **35** | **25** |
| Subcriteriul 1.1.[[2]](#footnote-2) Relevanța din perspectiva documentelor strategice relevante, justificarea necesității/ oportunității proiectului | **A. Relevanța din perspectiva documentelor strategice relevante**   1. proiectul descrie în mod clar contribuția la atingerea obiectivelor strategiilor/ documentelor de politică publică naționale/ regionale/ relevante în domeniu *(Strategia Națională de Sănătate 2023-2030, Masterplanuri regionale de servicii de sănătate, Planuri Generale Regionale de Servicii Sanitare, alte documente strategice relevante)* – 5 puncte; 2. proiectul descrie în mod vag contribuția la atingerea obiectivelor strategiilor/ documentelor de politică publică naționale/ regionale/ relevante în domeniu *(Strategia Națională de Sănătate 2023-2030, Masterplanuri regionale de servicii de sănătate, Planuri Generale Regionale de Servicii Sanitare, alte documente strategice relevante)* - 3 puncte; 3. proiectul NU descrie *contribuția la atingerea obiectivelor strategiilor/ documentelor de politică publică naționale/ regionale/ relevante în domeniu (Strategia Națională de Sănătate 2023-2030, Masterplanuri regionale de servicii de sănătate, Planuri Generale Regionale de Servicii Sanitare, alte documente strategice relevante)*  *– 0 puncte.* | Cererea de finanțare | 5 |  |
| **B. Justificare necesității/ oportunității proiectului**   1. proiectul descrie în mod clar necesitatea/necesitățile si oportunitatea investițiilor propuse și modul în care acestea vor fi soluționate prin implementarea proiectului – 5 puncte; 2. proiectul descrie insuficient necesitatea/necesitățile si oportunitatea investițiilor propuse și modul în care acestea vor fi soluționate prin implementarea proiectului - 3 puncte; 3. proiectul NU descrie necesitatea/necesitățile si oportunitatea investițiilor propuse și modul în care acestea vor fi soluționate prin implementarea proiectului - 0 puncte; | Cererea de finanțare | 5 |  |
| Subcriteriul 1.2. Contribuția proiectului la atingerea obiectivului specific RSO4.5.; | 1. Obiectivele proiectului sunt clare, realizabile și contribuie la îndeplinirea obiectivului specific RSO4.5 - 5 puncte; 2. Obiectivele proiectului nu sunt suficient de clare, parțial realizabile, dar contribuie la îndeplinirea obiectivului specific RSO4.5 -3 puncte; 3. Obiectivele proiectului nu sunt clare, realizabile si nu contribuie la îndeplinirea obiectivului specific RSO4.5 – 0 puncte; | Cererea de finanțare | 5 |  |
| Subcriteriul 1.3. Capacitatea unității sanitare de a furniza servicii medicale | **Numărul de pacienți care au beneficiat de servicii medicale furnizate de unitatea sanitară în anul 2023**   1. Pentru situația în care unitatea sanitară a furnizat în anul 2023 servicii medicale unui număr mai mare sau egal cu 5.000 de persoane – 5 puncte 2. Pentru situația în care unitatea sanitară a furnizat în anul 2023 servicii medicale unui număr mai mare sau egal cu 2.500 și până la 5.000 de persoane – 3 puncte 3. Pentru situația în care unitatea sanitară a furnizat în anul 2023 servicii medicale unui număr mai mare sau egal cu 1000 și până la 2.500 de persoane – 2 puncte 4. Pentru situația în care unitatea sanitară a furnizat în anul 2023 servicii medicale unui număr mai mic de 1.000 de persoane – 0 puncte | Anexa 15: Tabel centralizator date calcul subcriterii  Informații = Se va indica:   * numărul de pacienți care au beneficiat de servicii medicale furnizate de unitatea sanitară în 2023   NB. Dacă un pacient a beneficiat de mai multe ori într-un an de servicii în unitatea sanitară, va fi cuantificat de fiecare dată când a utilizat serviciul medical | 5 |  |
| Subcriteriul 1.4. Capacitatea unității sanitare – resursa umană disponibilă (medici) | **Existența resursei umane care va utiliza noile echipamente/tehnologii**   1. Unitatea sanitară are, la momentul depunerii cererii de finanțare, medici și personal de specialitate pentru utilizarea infrastructurii și, daca este cazul, pentru utilizarea tehnologiei pe care o achiziționează - 5 puncte 2. Unitatea sanitară NU are, la momentul depunerii cererii de finanțare, medici și personal de specialitate pentru utilizarea infrastructurii și, dacă este cazul, pentru utilizarea tehnologiei pe care o achiziționează – 0 puncte | Cererea de finanțare | 5 |  |
| **Numărul de medici care au desfășurat activitate în cadrul unității sanitare (au contract cu CNAS) în anul 2023**   1. În cadrul unității sanitare, în anul 2023, au desfășurat activitate un număr mai mare de 40 de medici – 5 puncte 2. În cadrul unității sanitare, în anul 2023, au desfășurat activitate un număr de medici mai mare sau egal cu 30, dar mai mic de 40 – 3 puncte 3. În cadrul unității sanitare, în anul 2023, au desfășurat activitate un număr de medici mai mare sau egal cu 20, dar mai mic de 30 – 1 punct; 4. În cadrul unității sanitare, în anul 2023, au desfășurat activitate un număr de medici mai mic de 20 – 0 puncte. | Anexa 15: Tabel centralizator date calcul subcriterii  Informații = Se va indica:   * numărul de medici care au desfășurat activitate în cadrul unității sanitare în 2023   (atât cei cu contract pe perioada nedeterminată, cât și determinată) | 5 |  |
| Subcriteriul 1.5. Finanțări anterioare de tip FEDR de care a beneficiat în ultimii 5 ani unitatea sanitară | 1. Dacă valoarea totală a investiției/ investițiilor de tip FEDR de care a beneficiat institutul, realizată/ realizate cu fonduri nerambursabile, în perioada 1 ianuarie 2018-31 decembrie 2022 este < 4 milioane euro - 5 puncte; 2. Dacă valoarea totală a investiției/ investițiilor de tip FEDR de care a institutul, realizată/ realizate cu fonduri nerambursabile, în perioada 1 ianuarie 2018-31 decembrie 2022 este ≥ 4 milioane euro și <6 milioane euro - 3 puncte; 3. Dacă valoarea totală a investiției/ investițiilor de tip FEDR de care a beneficiat institutul, realizată/ realizate cu fonduri nerambursabile, în perioada 1 ianuarie 2018-31 decembrie 2022 este ≥ 6 milioane euro și <10 milioane euro - 1 punct; 4. Dacă valoarea totală a investiției/ investițiilor de tip FEDR de care a beneficiat unitatea sanitară publică, realizată/ realizate cu fonduri nerambursabile, în perioada 1 ianuarie 2018-31 decembrie 2022 este ≥ 10 milioane euro - 0 puncte. | Anexa 19: Finanțări anterioare de tip FEDR | 5 |  |
| **Criteriul 2. Maturitatea pregătirii proiectului** | |  | **20** | **0** |
| Subcriteriul 2.1. Maturitatea pregătirii proiectului | 1. Proiectul are contractul de execuție semnat - 20 puncte. 2. Proiectul are finalizată procedura de achiziție publică pentru execuție lucrări – 19 puncte; 3. Proiectul are proiect tehnic de execuție și are demarată procedura de achiziție publică pentru execuție lucrări – 18 puncte; 4. Proiectul are proiect tehnic de execuție – 17 puncte; 5. Proiectul are autorizația de construire - 15 puncte; 6. Proiectul are inițiată procedura de achiziție publică pentru realizarea proiectului tehnic și execuție lucrări - 10 puncte; 7. Proiectul are inițiată procedura de achiziție publică pentru realizarea proiect tehnic - 5 puncte; 8. Proiectul are doar studiul de fezabilitate finalizat – 0 puncte. | Documente = Se vor prezenta conform HG nr. 907/2016, după caz:   * Contractul de execuție lucrări cu sau fără dotări * Raportul procedurii pentru procedura de achiziție publică pentru execuție lucrări * Anunț de participare la procedura de achiziție publică pentru execuție lucrări * Proiectul tehnic * Autorizația de construire * Anunț de participare la procedura de achiziție publică proiect tehnic și execuție lucrări cu sau fără dotări * Anunț de participare la procedura de achiziție publică proiect tehnic   Pentru a putea fi luate în considerare, documentațiile tehnico economice care sunt atașate cererii de finanțate, vor fi însoțite de procesul verbal de recepție | 20 |  |
| **Criteriul 3.** **Capacitatea administrativă a solicitantului, coerența si eficacitatea intervențiilor propuse** | |  | **7** | **4** |
| Subcriteriul 3.1. Planificarea activităților | 1. Planificarea activităților cuprinde toate categoriile de activități principale specifice implementării acestuia iar termenele stabilite pentru realizarea acestora țin cont de durata medie de realizare a activităților, conform complexității acestora – 4 puncte; 2. Planificarea activităților nu cuprinde toate categoriile de activități principale specifice implementării acestuia si nu toate termenele stabilite pentru realizarea acestora țin cont de durata medie de realizare a activităților, conform complexității acestora – 2 puncte; 3. Planificarea activităților fie: NU cuprinde toate categoriile de activități principale specifice implementării acestuia: contract de execuție lucrări, asistență tehnică a proiectului, dirigenție de șantier, fie termenele fixate NU sunt realiste – 0 puncte; | Se vor analiza activitățile specifice implementării acestuia: contract de execuție lucrări, asistență tehnică a proiectului, dirigenție de șantier, dacă termenele fixate sunt realiste și pot fi respectate | 4 |  |
| Subcriteriul 3.2. Capacitatea operațională a solicitantului | **Capacitatea operațională a solicitantului**   1. solicitantul propune în echipa internă a proiectului minim 2 experți relevanți (manager de proiect, experți tehnici construcții, expert financiar) cu experiență relevantă în implementarea de proiect/ proiecte de investiții – 3 puncte 2. solicitantul propune în echipa internă de implementare a proiectului 1 expert relevant (manager de proiect/ experți tehnici construcții/ expert financiar) cu experiență relevantă în implementarea de proiect/ proiecte de investiții – 2 punct 3. solicitantul NU propune în echipa internă de implementare a proiectului niciun expert relevant (manager de proiect*/* experți tehnici construcții*/* expert financiar) cu experiență relevantă în implementarea de proiect/ proiecte de investiții – 0 puncte   NB se va considera experiență relevantă pentru echipa internă:   * pentru manager de proiect o experiență dovedită de minim 2 ani în implementarea de proiect/ proiecte de investiții * pentru experți tehnici construcții/ expert financiar o experiență dovedită de minim 1 ani în implementarea de proiect/ proiecte de investiții | C.V.-uri experți din echipa internă de proiect (manager de proiect, experți tehnici construcții, expert financiar) | 3 |  |
| **Criteriul 4.** **Rezonabilitatea costurilor și eficiența investițiilor propuse** | |  | **9** | **5** |
| Subcriteriul 4.1 Costurile sunt realiste/ rezonabile si justificate de către solicitant (*pentru toate achizițiile de echipamente și alte tipuri de achiziții, indiferent dacă au fost incluse sau nu în documentațiile tehnico-economice- cu excepția celor care fac obiectul costurilor indirecte)* | 1. Costurile sunt realiste/rezonabile (costurile pe unitatea de resurse utilizate sunt corect estimate din punctul de vedere al evaluatorului si justificate de către solicitant prin ex. citarea unor surse independente si verificabile: statistici oficial+e, standarde de calitate, preturi standard, sau prin rezultatele unei cercetări de piața efectuate de solicitant, suficiente şi necesare pentru implementarea proiectului - 4 puncte; 2. Costurile sunt parțial realiste/rezonabile (costurile pe unitatea de resurse utilizate sunt parțial estimate din punctul de vedere al evaluatorului si sunt justificate de către solicitant prin ex. citarea unor surse independente si verificabile: statistici oficiale, standarde de calitate, preturi standard, sau prin rezultatele unei cercetări de piața efectuate de solicitant, suficiente şi necesare pentru implementarea proiectului – 2 puncte; 3. Costurile NU sunt realiste/rezonabile (costurile pe unitatea de resurse utilizate NU sunt corect estimate din punctul de vedere al evaluatorului si NU sunt justificate de către solicitant prin citarea unor surse independente si verificabile: statistici oficiale, standarde de calitate, preturi standard, sau prin rezultatele unei cercetări de piața efectuate de solicitant, suficiente şi necesare pentru implementarea proiectului – 0 puncte. | Se vor prezenta ex. cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață pentru lucrări și echipamente, justificări ale costurilor, documente justificative, precum și orice altă dovadă necesară pentru a încadra costurile ca fiind rezonabile, realiste și justificat | 4 |  |
| Subcriteriul 4.2.[[3]](#footnote-3) Completitudinea, claritatea și coerența bugetului prin raportare la activitățile și resursele materiale | 1. Bugetul este complet şi corelat cu activitățile/subactivitățile prevăzute, resursele materiale implicate în realizarea proiectului, investiția descrisă în cadrul documentației tehnico-economice, iar cheltuielile au fost corect încadrate în categoria celor eligibile sau neeligibile – 5 puncte; 2. Bugetul este complet şi corelat cu activitățile/subactivitățile prevăzute, resursele materiale implicate în realizarea proiectului, investiția descrisă în cadrul documentației tehnico-economice, iar cheltuielile NU au fost corect încadrate în categoria celor eligibile sau neeligibile– 3 puncte. 3. Bugetul NU este complet şi NU este corelat cu activitățile/subactivitățile prevăzute, resursele materiale implicate în realizarea proiectului, investiția descrisă în cadrul documentației tehnico-economice – 0 puncte. | **Anexa 17: Tabel corelare buget-activități-resurse-rezultate** | 5 |  |
| **Criteriul** **5.** **Inovarea** **și calitatea proiectului propus** | |  | **12** | **7** |
| Subcriteriul 5.1. Inovarea & calitatea proiectului propus | 1. proiectul oferă detalii suficiente care să permită evaluarea modului în care infrastructura nouă/ noile echipamente achiziționate sunt incluse în practica medicală /asigură creșterea accesului populației la servicii medicale - 4 puncte; 2. proiectul NU prezintă detalii care să permită evaluarea modului în care infrastructura nouă / noile echipamente achiziționate sunt incluse în practica medicală/ asigură creșterea accesului populației la servicii medicale) – 0 puncte; | Solicitantul descrie modul în care infrastructura nouă/ extinsă/ reabilitată/ modernizată/ noua configurare a spațiului/ noile echipamente achiziționate sunt incluse în practica medicală /asigură creșterea accesului populației la servicii medicale, inclusiv prin raportare la modele de bune practici/ standarde/ analize/ studii etc | 4 |  |
| Subcriteriul 5.2 Inovarea din punctul de vedere al stării de bine pentru pacienți/ aparținători | 1. solicitantul oferă detalii suficiente care să permită evaluarea modului în care spațiile care vor fi utilizate de pacienți și/sau aparținători (ex. saloane/ holuri/ săli de așteptare, etc.) vor asigura elemente care promovează starea de bine - 4 puncte; 2. solicitantul NU prezintă detalii care să permită evaluarea modului în care spațiile care vor fi utilizate de pacienți și/sau aparținători (saloane/ holuri/ săli de așteptare, etc.) vor asigura elemente care promovează starea de bine - 0 puncte; | Descrierea modului în care spațiile (saloane/ holuri/ săli de așteptare, etc.) care vor fi utilizate de pacienți și/sau aparținătorii vor asigura elemente care promovează starea de bine. În acest sens, dincolo de această descriere, solicitanții vor atașa documente/ extrase din documentații tehnico-economice, alte documente relevante/ studii etc care să evidențieze că măsurile propuse promovează starea de bine pacienți și/sau aparținători. Acestea pot fi diferențiate funcție de specialitățile medicale care sunt vizate de investiție | 4 |  |
| Subcriteriul 5.3 Inovarea din punctul de vedere al stării de bine pentru personalul structurii | 1. solicitantul oferă detalii suficiente care să permită evaluarea modului în care spațiile care vor fi utilizate de personalul din cadrul unității/structurii vor asigura elemente care promovează starea de bine – 4 punct; 2. solicitantul NU prezintă detalii care să permită evaluarea modului în care spațiile care vor fi utilizate de personalul din cadrul unității/structurii vor asigura elemente care promovează starea de bine - 0 puncte; | Descrierea modului în care spațiile care vor fi utilizate de personalul din cadrul unității/structurii vor asigura elemente care promovează starea de bine. În acest sens, dincolo de această descriere, solicitanții vor atașa documente/ extrase din documentații tehnico economice, alte documente relevante/ studii etc care să evidențieze că măsurile propuse promovează starea de bine. | 4 |  |
| **Criteriul 6.** **Contribuția proiectului la respectarea principiilor privind eficiența resurselor/ imunizarea la schimbările climatice, la principiile orizontale - egalitatea de șanse, de gen și nediscriminarea** | |  | **13** | **7** |
| Subcriteriul 6.1. Impactul pozitiv asupra mediului - reducerea cantității de deșeuri/economia circulară/ implementarea principiilor de dezvoltare durabilă | Se verifică modul în care, suplimentar față de cerințele legale, proiectul propune măsuri care generează un impact pozitiv aspra mediului ex:  **A. Reducerea cantităților de deșeuri rezultate în timpul efectuării investiției**   1. Proiectul propune, dincolo de prevederile legale, măsuri concrete de reducere a cantității de deșeuri rezultate în timpul efectuării investiției - 3 puncte 2. Proiectul Nu propune, dincolo de prevederile legale, măsuri concrete de reducere a cantității de deșeuri rezultate în timpul efectuării investiției - 0 puncte   NB Cerințe minime de eligibilitate ex:   * angajamentul solicitantului privind asigurarea trasabilității deșeurilor; * sortarea deșeurilor nepericuloase rezultate din construcții și demolări pentru a facilita reutilizarea și valorificarea materială; * cel puțin 70% (în greutate) din deșeurile nepericuloase provenite din activități de construcție și demolări (cu excepția materialelor naturale menționate în categoria 17 05 04 din lista europeană a deșeurilor stabilită prin Decizia 2000/532/CE) și generate pe șantier vor fi pregătite pentru reutilizare, reciclare și alte operațiuni de valorificare materială, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări - OUG nr. 92 din 19 august 2021 privind regimul deșeurilor Art. 17 alin. 7.   **B. Reutilizarea deșeurilor - economia circulară**   1. Proiectul propune, dincolo de prevederile legale, măsuri concrete de reutilizare a deșeurilor - economia circulară în timpul efectuării investiției - 3 punct 2. Proiectul NU propune, dincolo de prevederile legale, măsuri concrete de reutilizare a deșeurilor - economia circulară în timpul efectuării investiției - 0 puncte 3. **Alte măsuri care vizează implementarea principiilor de dezvoltare durabilă** 4. Proiectul propune, dincolo de măsurile de reducere a cantităților de deșeuri rezultate în timpul efectuării investiției și de reutilizare a deșeurilor, alte măsuri de implementarea principiilor de dezvoltare durabilă (ex. proiectarea clădirilor și tehnicile de construcție vor sprijini circularitatea și, în special, vor demonstra, în conformitate cu ISO 20887 sau cu alte standarde de evaluare a caracteristicilor de dezasamblare sau a adaptabilității clădirilor, modul în care sunt proiectate astfel încât să fie mai eficiente din punctul de vedere al utilizării resurselor, adaptabile, flexibile și demontabile pentru a permite reutilizarea și reciclarea); utilizarea de materiale de construcții și tehnologii eficiente din punct de vedere ecologic / implementarea principiilor de dezvoltare durabilă cu privire la reducerea poluării aerului și reducerea emisiilor suplimentare de GES (<https://eur-lex.europa.eu/legal-content/RO/TXT/PDF/?uri=CELEX:32018R2066&from=EN> ) - 1 punct; 5. Proiectul NU propune, dincolo de măsurile de reducere a cantităților de deșeuri rezultate în timpul efectuării investiției și de reutilizare a deșeurilor, alte măsuri de implementarea principiilor de dezvoltare durabilă - 0 puncte. | Documente = Se vor prezenta din SF/ PT/ documentații de atribuire/contracte existente; | 7 |  |
| Subcriteriul 6.2. Imunizarea la schimbări climatice | Proiectul vizează măsuri concrete prin care este asigurată imunizarea la schimbări climatice pentru investiția preconizată.  Proiectul, dincolo de privirile legale, propune următoarele măsuri:   * Creșterea spațiilor verzi şi a arborilor; * Proiectarea adecvată a clădirilor, folosind umbrirea, ventilația naturală şi o bună izolare termică  1. Proiectul aplică (suplimentar față de concluziile analizei privind imunizarea la schimbările climatice) toate măsurile de imunizare – 3 puncte; 2. Proiectul aplică parțial (aplică una dintre cele 2 măsuri total sau parțial) măsurile de imunizare – 1 punct; 3. Proiectul NU aplică măsurile de imunizare – 0 puncte   NB. Punctarea acestor măsuri se realizează în situația în care solicitantul, fie preia în analiza privind imunizarea la schimbările climatice sau le integrează în documentația tehnico-economică | Documente = Se vor prezenta din SF/ PT/ documentații de atribuire; | 3 |  |
| Subcriteriul 6.3 Măsuri privind protecția biodiversității | Proiectul vizează soluții de protecție a speciilor nocturne si aplică următoarele soluții aferente sistemelor de iluminare artificială la exterior:   * Reducerea supra-iluminării (lumini prea puternice); * Orientarea şi ecranarea surselor de lumină (menținerea luminii în limita proprietății sau a zonei desemnate pentru iluminare); * Evitarea grupării excesive a luminii (iluminarea doar a zonelor în care este cu adevărat necesar); * Reducerea duratei de iluminare (utilizarea temporizatoarelor, a senzorilor de mișcare, iluminare adaptivă care estompează sau stingă luminile când nu mai sunt necesare etc); * Prevederea de surse de iluminat cu lumină caldă, fără culoarea albastră (temperatura culorii să nu depășească 3000 Kelvin), pentru protecția faunei sălbatice.  1. Proiectul aplică toate măsurile de protecție a speciilor nocturne în contextul proiecției biodiversității – 2 punct; 2. Proiectul nu aplica toate măsurile de protecție a speciilor nocturne în contextul proiecției biodiversității – 0 puncte. | Documente = Se va face dovada prin documentațiile tehnico-economice întocmite, se vor indica tipul de măsuri evidențiate distinct, valoarea acestora și impactul asupra proiectului  Sau  Includerea cerințelor în documentații de atribuire; | 2 |  |
| Subcriteriul 6.4 Egalitatea de șanse, de gen și nediscriminarea | 1. proiectul conține măsuri privind contribuția la respectarea principiilor de egalitate de șanse, de gen și nediscriminare, precum și măsuri de creștere a accesului grupurilor vulnerabile la infrastructura sprijinită – 1 punct; 2. proiectul NU conține măsuri privind contribuția la respectarea principiilor de egalitate de șanse, de gen și nediscriminare, precum și măsuri de creștere a accesului grupurilor vulnerabile la infrastructura sprijinită – 0 puncte   **Atenție!**  Respectarea obligațiilor legale cu privire la egalitatea de șanse, de gen și nediscriminarea este criteriu de eligibilitate și va fi inclus în declarația unică | Se verifică modul în care, suplimentar de prevederile legale, sunt propuse și integrate în toate etapele proiectului principiile privind egalitatea de șanse, de gen și de nediscriminare, precum și modul în care proiectul propune măsuri de creștere a accesului grupurilor vulnerabile la infrastructura sprijinită | 1 |  |
| **Criteriul 7. Operaționalizarea, sustenabilitatea și impactul investiției[[4]](#footnote-4)** | |  | **4** | **2** |
| Subcriteriul 7.1. Măsuri avute în vedere pentru asigurarea operaționalizării, sustenabilității și impactul investiției din perspectiva serviciilor medicale furnizate de unitatea sanitară | 1. proiectul descrie clar măsurile care vor fi avute în vedere pentru asigurarea operaționalizării, sustenabilității și impactul investiției din perspectiva serviciilor medicale furnizate de unitatea sanitară – 2 puncte; 2. proiectul NU descrie clar măsurile care vor fi avute în vedere pentru asigurarea operaționalizării, sustenabilității și impactul investiției din perspectiva serviciilor medicale furnizate de unitatea sanitară – 0 puncte; | Cererea de finanțare | 2 |  |
| Subcriteriul 7.2. Măsuri avute în vedere pentru asigurarea operaționalizării, sustenabilității și impactul investiției din perspectiva extinderea adresabilității (creșterea numărului de pacienți) | 1. proiectul descrie clar măsurile care vor fi avute în vedere pentru asigurarea serviciilor noi și/sau pentru extinderea adresabilității ca urmare a implementării proiectului, după finalizarea investiției – 2 puncte; 2. proiectul NU descrie clar măsurile care vor fi avute în vedere pentru asigurarea serviciilor noi și/sau pentru extinderea adresabilității ca urmare a implementării proiectului, după finalizarea investiției – 0 puncte. | Cererea de finanțare | 2 |  |

1. Conform modificării de program transmise în SFC2021 în data de 29 decembrie 2023, denumirea Priorității 4 devine *Investiții în infrastructuri spitalicești și sanitare* [↑](#footnote-ref-1)
2. **Atenție! Obținerea a zero puncte la subcriteriile 1.1.A și B generează respingerea proiectului.**  [↑](#footnote-ref-2)
3. **Atenție! Obținerea a zero puncte la subcriteriul 4.2 generează respingerea proiectului.** [↑](#footnote-ref-3)
4. **Atenție! Obținerea a zero puncte la criteriul 7 generează respingerea proiectului.** [↑](#footnote-ref-4)